【戰況R5】全日3騎2勝 楊明綸贏從騎300W
2024年05月11日 15:35
東網電視
更多新聞短片
第5場四班1200米草地，九龍木球會挑戰盃，呂健威馬房「安康萬里」臨場買至1.8倍全熱門，可惜最終只屆居亞軍，負於希斯馬房由楊明綸策騎的「佳運發」。
其實楊明綸近期手風並唔係咁順，昨日只得3駒策騎，不過騎者並未氣餒，頭場先替蘇偉賢馬房「勇冠群英」取得連捷，到第5場再贏「佳運發」成功起孖，並取得從騎以來第300W，可喜可賀。
賽後希斯表示:「『佳運發』對上3場都跑第2名只係輸好少，馬匹近況穩定，由於今仗距離上仗接近1個月，所以4月底安排此駒試閘，只屬輕舒步頭性質，今場楊明綸發揮好，好開心可以幫佢贏從騎300W。楊明綸喺自己回流香港後，為自己帶來第1場頭馬『友盈有款』，呢場頭馬對自己好重要，所以再幫楊明綸取得頭馬好開心，希望陸續有來。」
第5場賽果：6-3-12-10
二重彩賽果：6-3(最後賠率9.1)